Eric Temple Bell
Matemàtich.
Eric Bell a l'era nassù a Peterhead, an Ëscòssia, ai 7 ëd fërvé dël 1883 e a l'é mòrt a Watsonville, an Califòrnia, ai 21 dë dzèmber dël 1960.

Emigrà ant jë Stat Unì ant ël 1902, a l'ha studià a l'Università dë Standford e peui a cola ëd Washington, anté ch'a l'ha peui mostrà dal 1908 al 1926; apress a l'é andàit a Caltech.

Ij sò travaj rësguardant la teorìa dij nùmer a l'han faje vagné ël Premi Bôcher dël 1921.
A l'é ëdcò passionasse a la stòria dla matemàtica e soe euvre a son ëvnùite d'arferiment ant ël setor.

Bell a l'ha scrivù ëdcò vàire romanz ëd fantassiensa, con lë stranòm John Taine.

A pòrto sò nòm
Nùmer ëd Bell, o nùmer esponensial

Euvre prinsipaj
Algebraic arithmetic (1927)
Men of mathematics (1937)
The development of mathematics (1940)
Mathematics, queen and servant of science (1951)
The last problem (1961)

Bell, Eric Temple
Bell, Eric Temple
Bell, Eric Temple